1. ปัจจัยความเสี่ยง

1. ความเสี่ยงด้านการประกอบธุรกิจ

1.1 การตลาดและภาวะการแข่งขัน ในปัจจุบันมีผู้ผลิตชิ้นส่วนยางอุตสาหกรรม และผู้ผลิตยางนอก
ยางในรถ จักรยานยนต์ มีอยู่หลายรายด้วยกัน ถึงแม้ว่าบริษัทฯ
จะเป็นผู้นำด้านการตลาดในอุตสาหกรรมนี้ รวมทั้งเครื่องหมายการค้า “IRC” ที่เป็นที่ยอมรับก็ตาม
อย่างไรก็ตามบริษัทฯ ยังมีความตระหนักถึงความเสี่ยงในด้านนี้
จึงไม่หยุดนิ่งที่จะพัฒนาและรักษามาตรฐานสินค้าให้คงไว้ซึ่งคุณภาพที่ดีที่สุดสำหรับทุกผลิตภัณฑ์
ทั้งค้นคว้าวิจัยพัฒนาสินค้าใหม่ และเทคโนโลยี
ทันสมัยเพื่อตอบสนองต่อความต้องการของตลาดได้อย่างรวดเร็ว
ตลอดจนความสัมพันธ์อันดีระหว่างบริษัทแม่ที่มีต่อกลุ่ม อุตสาหกรรมผู้ผลิตรถยนต์
รถจักรยานยนต์ในประเทศญี่ปุ่น จึงเป็นการเพิ่มช่องทางธุรกิจให้กับบริษัทฯ ได้เป็นอย่างดี

นอกจากนี้แล้ว ในด้านการดำเนินธุรกิจ บริษัทฯ มีกลุ่มลูกค้าในตลาดต่างๆ หลายกลุ่ม เช่น
กลุ่มผู้ประกอบการรถยนต์ และรถจักรยานยนต์ (OEM) กลุ่มตลาดทดแทน และกลุ่มต่างประเทศ ฯลฯ
อันเป็นการถ่วงดุลเพื่อลดความเสี่ยงที่อาจเกิดขึ้นในอนาคต

1.2 แหล่งเงินทุน บริษัท ฯ ให้ความสำคัญกับสภาพคล่องทางการเงิน
ให้เพียงพอต่อการลงทุนและรองรับต่อการเติบโตของอุตสาหกรรมยานยนต์
และยอดจำหน่ายของบริษัท ฯ ในอนาคต บริษัท ฯ
จึงจัดทำแผนการเงินสำหรับการประมาณความเพียงพอของกระแสเงินสด แต่อย่างไรก็ตามบริษัท ฯ
ยังคงประสานงานกับสถาบันการเงินเพื่อเปิดวงเงินสินเชื่อรองรับไว้ในระดับหนึ่ง
ภายใต้เงื่อนไขไม่มีหลักทรัพย์ค้ำประกัน

2. ความเสี่ยงด้านการเงิน

2.1 ความเสี่ยงจากอัตราแลกเปลี่ยน บริษัทฯ ยังคงมีความเสี่ยงทางด้านอัตราแลกเปลี่ยนอยู่บ้าง
เนื่องมาจากการนำเข้าวัตถุดิบเพื่อใช้ในการผลิตจากต่างประเทศ
ซึ่งส่วนใหญ่เป็นสกุลเงินเยนญี่ปุ่นและดอลล่าร์สหรัฐ อย่างไรก็ตาม บริษัทฯ
ได้เตรียมมาตรการป้องกันความเสี่ยงดังกล่าว
โดยการทำสัญญาซื้อขายเงินตราต่างประเทศไว้ล่วงหน้าบางส่วน ในการตัดสินใจทำสัญญา
ซื้อขายดังกล่าวขึ้นอยู่กับคณะกรรมการบริหารเป็นผู้พิจารณาอนุมัติในการดำเนินการ
ซึ่งประเมินจากสภาวการณ์เศรษฐกิจและ แนวโน้มอัตราแลกเปลี่ยนในช่วงนั้น ๆ
ตลอดจนได้คำปรึกษาและการดูแลจากบริษัทผู้เชี่ยวชาญด้านการเงิน

2.2 ความเสี่ยงจากอัตราดอกเบี้ย ความเสี่ยงจากอัตราดอกเบี้ยนี้
เกิดจากความผันผวนของอัตราดอกเบี้ยในตลาดในอนาคตซึ่งจะส่งผลกระทบต่อการดำเนินงานและกระแสเงินสดของบริษัทฯ
อย่างไรก็ตาม บริษัทฯ ได้ดำเนินการปิด
ความเสี่ยงจากอัตราดอกเบี้ยเงินกู้ระยะยาวและระยะสั้นบางส่วน
แต่ยังคงเหลือเงินกู้ระยะสั้นส่วนน้อยที่บริษัทฯ มิได้ปิด ความเสี่ยง

[]

[]3. ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อที่เกี่ยวเนื่องกับบัญชีลูกหนี้การค้า อย่างไรก็ตาม บริษัทฯ
ไม่คาดว่า บริษัทฯ จะได้รับความเสียหายที่เป็นสาระสำคัญจากการรับชำระจากลูกหนี้
เนื่องจากลูกหนี้ส่วนใหญ่มีความสามารถในการชำระหนี้ดี แต่อย่างไรก็ตาม บริษัทฯ
ทำการตรวจสอบความสามารถในการชำระเงิน สภาพคล่อง และประวัติของลูกค้า
และกำหนดวงเงินสินเชื่อทางการค้าของลูกค้าแต่ละราย
ก่อนการอนุมัติการทำธุรกรรมเพื่อเป็นการปิดความเสี่ยงในระดับหนึ่ง

4. ความเสี่ยงด้านการบริหาร

บริษัทฯ มีการประสานงานกับคู่สัญญาในเรื่องข้อมูลต่าง ๆ
ที่มีความสำคัญต่อการบริหารต้นทุนการผลิตให้เป็นไปอย่าง มีประสิทธิภาพ เช่น
ข้อมูลเกี่ยวกับการเคลื่อนไหวของราคาวัตถุดิบที่ใช้ในการผลิต
การคาดการณ์แนวโน้มราคาและปริมาณวัตถุดิบ ในอนาคต
จนถึงการให้คำปรึกษาแก่บริษัทในการจัดหาวัตถุดิบชนิดต่าง ๆ เพื่อทดแทนวัตถุดิบที่ใช้อยู่
(ซึ่งในขณะนั้นอาจมีราคาสูง หรือขาดแคลน) ทั้งนี้
เพื่อให้ได้ผลิตภัณฑ์ที่มีคุณภาพและมาตรฐานที่กำหนดไว้ ประกอบกับการจัดหาวัตถุดิบภายในประเทศ
และต่างประเทศของบริษัทฯ มีการบริหารอย่างเป็นระบบ และมีการป้องกันอย่างดีเสมอมา
และบริษัทฯ มีความได้เปรียบในด้าน การจัดซื้อวัตถุดิบ เนื่องจากบริษัทฯ
ยังคงเป็นผู้นำด้านการตลาด ปริมาณการใช้วัตถุดิบจึงมีปริมาณที่มากเมื่อเทียบกับผู้ผลิตใน
อุตสาหกรรมเดียวกัน ด้วยเหตุนี้บริษัทฯ จึงมีอำนาจในการต่อรองราคาที่ค่อนข้างสูง